Seepra-sarja

Seepra-sarja on WSOY:n vuodesta 1970 julkaisema pienten tietokirjojen sarja, jossa ilmestyi 1980-luvun alkupuolelle asti kaikkiaan toistasataa teosta. Ne käsittelivät tekstein ja kuvin käytännön aihepiirejä kuten avioliittoa, avioeroa, lastenhoitoa, perheen lakiasioita ja asiakirjojen laadintaa sekä eri harrastuksia kuten ruoanlaittoa, kalastusta, veneilyä, kesämökkielämää, remontointia, valokuvausta, kaitafilmausta ja äänentoistoa. Kirjasarja julkaistiin runsaan ennakkomarkkinoinnin avulla jo vuoden 1969 helmikuussa ilmoituksella, jossa kerrottiin vuoden kuluttua tulevien kirjojen aiheita ja kannustettiin yleisöä tarjoutumaan oman erikoisalansa opaskirjan kirjoittajiksi. Vuoden 1970 alussa kirjoja tuli kerralla markkinoille iso määrä. Kovakantisten, taskukokoisten (10,5×15,5 cm, 64–200 sivua) Seepra- kirjojen tilalle tai rinnalle tulivat 1980-luvun taitteessa suurempikokoiset Isoseepra-kirjat. Seepra-sarjan kilpailijoita olivat Tammen hieman isommat, pehmeäkantiset T-kirjat. ==Sarjan kirjoja== *Anssi Siukosaari: Matkailuperävaunut ja autoretkeily (1970) *Esko Puupponen: Kestävimmät ruukkukasvit (1970) *Marjaleena Nordlund: Mausteopas (1970) *Hilkka Kansi: Miten puen lapseni (1970) *Liisa Pakkala: Vaatteet ja kodin tekstiilit (1970) *Marjaleena Nordlund: Hyvää kalasta – kalaruokien keittokirja (1971) *Esko Puupponen: Koristepuut ja -pensaat kotipihaa kaunistamaan (1971) *Esko Puupponen: Kotipuutarhan työkalenteri (1971) *Roland Möllerfors: Foto-opas 1 ja 2 (1971) *Tuula Kasanen: Kahvikirja (1972) *Ilkka Vartiovaara: Allergia (1972) *Timo Klaukka: Mahahaava (1972) *Paavo Suensaari: Ryhtyisinkö keräämään postimerkkejä (1972) *Timo Vehmas: Elektroniikka-askartelu (1972) *Erkki Siltamaa: Akvaario (1972) *Tarmo Mäki-Kuutti: Peruskoulu : tietoja oppilaille ja vanhemmille (1972) *Leena Bäckström: Vauvan hoito ja hoitovälineet (1972) *Mielikki Ivalo: Jooga (1972) *Esko Puupponen: Kivikkotarha (1973) *Maija Pekkarinen: Solakan suomalaisen keittokirja (1973) *Pandit Shiv Sharma: Joogalla eroon selkäkivuista (1973) *Neil Amdur: Tennisopas (1973) *Ilkka Vartiovaara: Sukupuolitaudit (1973) *Elsa Salamaa: Gulassista haaremin herkkuun (1973) *Raili Niemelä: Vihanneskeittokirja (1973) *Antti Riihimäki: Avioliitto – avioero (1973) *Ilkka Vartiovaara: Sydänveritulppa (1973) *Tore Sandgren: Pelataan korttia (1973) *P. J. Muukkonen: Asiakirjaopas (1973) *Marja-Liisa Alanko: 66 pasianssia (1974) *Sirkku Boström: Boolikirja (1974) *Inna Pekkanen: Italialainen keittokirja (1974) *Ilkka Vartiovaara: Keuhkosyöpä ja tupakka (1974) *Lauri Kotilainen: Autoradiot ja autostereot (1974) *Ilkka Vartiovaara: Sokeritauti (1974) *Solmu Mäkelä: Taikurin taskukirja (1974) *Heikki Caselius: Ensimmäinen koirani (1974) *Sirkku Boström: Drinkkikirja (1975) *Eino Lampi: Sisustamme valolla (1975) *Marja- Liisa Alanko: Maisan maustetarha (1975) *Esko Puupponen: Monivuotiskukat eli perennat (1975) *Ritva Silventoinen: Turkikset (1975) *Klaus Krogerus: Hyvä äänentoisto : hifi, stereo, kvadro (1975) *Raija Riikkala: Opi rentoutumaan (1975) *Klaus Krogerus: Nauhurit ja nauhoittaminen (1975) *Tuomi Elmgren- Heinonen: Ne hyvät tavat (1975) *Juha Heikinheimo: Kiireisen keittokirja (1975) *Claes af Geijerstam: Ensimmäinen kitarakirja (1975) *Maija Pekkarinen: Solakan suomalaisen keittokirja (1975) *Marjukka Laitinen: Migreeni (1976) *Olof Brandberg: Kotilääkäri (1976) *Raimo Lehtovaara: Epilepsia (1976) *Mauri Tuulio: Pyöräilemään (1976) *Väinö Purje: Pakastaminen kotona (1976) *Esko Puupponen: Pihan köynnöskasvit (1977) *Jyrki Vihma: ¡Olé! – herkkuja Espanjasta (1977) *Esko Puupponen: Pihan sipulikukat (1978) *Markku Rautonen: Valkosipuliherkut (1978) *Marja-Liisa Alanko: Salaattikirja (1978) *Hermann Athen: Taskulaskin (1978) *Madeleine Kats: Odotamme lasta (1979) *Pirjo Muurinen: Silakka silli anjovis – Herkkusuiden kalapöytä (1981) ==Lähteet== == Aiheesta muualla == *Seepra-sarjaa esittelevä blogi Luokka:Suomalaiset tietokirjat Luokka:Suomalaiset kirjasarjat Luokka:1970-luvun kirjat